Návrh NARIADENIE RADY, ktorým sa od 1. júla 2012 upravuje sadzba príspevku do systému dôchodkového zabezpečenia úradníkov a ostatných zamestnancov Európskej únie /* COM/2012/0755 final - 2012/0349 (NLE) */





DÔVODOVÁ SPRÁVA 1. KONTEXT NÁVRHU || Dôvody a ciele návrhu Na základe návrhu Komisie musí Rada každoročne rozhodnúť o úprave sadzby príspevku do systému dôchodkového zabezpečenia s účinnosťou od 1. júla. || Všeobecný kontext V súlade s článkom 83a ods. 4 služobného poriadku Komisia každý rok predkladá Rade aktualizovanú verziu päťročného poistno-matematického hodnotenia v súlade s prílohou XII k služobnému poriadku. V súlade s článkom 13 prílohy XII k služobnému poriadku predložil Eurostat správu týkajúcu sa tohto hodnotenia, ktorým sa určuje sadzba príspevku, ktorá je nevyhnutná na udržanie rovnováhy v systéme dôchodkového zabezpečenia. || Existujúce ustanovenia v oblasti návrhu Návrh sa predkladá každý rok s cieľom upraviť sadzbu príspevku do systému dôchodkového zabezpečenia. 2. VÝSLEDKY KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU || Konzultácie so zainteresovanými stranami 211 || Použité metódy konzultácie, hlavné sledované sektory a všeobecný profil respondentov Prvky návrhu boli prekonzultované so zástupcami zamestnancov v súlade s platnými postupmi. 212 || Zhrnutie získaných odpovedí a spôsob, akým boli zohľadnené V návrhu sa zohľadňujú stanoviská konzultovaných strán. || Získavanie a využívanie odborných poznatkov 229 || Výpočet sadzby príspevku do dôchodkového systému schválil odborník na poistnú matematiku (externý konzultant). 230 || Posúdenie vplyvu Účelom návrhu je upraviť sadzbu príspevku do systému dôchodkového zabezpečenia úradníkov a ostatných zamestnancov Európskej únie s cieľom udržať poistno-matematickú rovnováhu systému. Platné právne predpisy neumožňujú inú alternatívu. 3. PRÁVNE PRVKY NÁVRHU || Zhrnutie navrhovaného opatrenia V súlade s prílohou XII k služobnému poriadku predložil Eurostat správu o poistno-matematickom hodnotení systému dôchodkového zabezpečenia. Z tohto hodnotenia vyplýva, že sadzba príspevku potrebná na zabezpečenie poistno-matematickej rovnováhy systému dôchodkového zabezpečenia je 9,9 % základného platu. Podľa článku 83a ods. 4, ak sa ukáže, že medzi sadzbou platného príspevku (11,6 %) a sadzbou potrebnou na zachovanie poistno-matematickej rovnováhy (9,9 %) je rozdiel aspoň 0,25 bodu, Rada upraví sadzbu podľa postupov stanovených v prílohe XII. Podľa článku 2 ods. 1 prílohy XII nemôže byť úpravou stanovený príspevok, ktorý je viac ako o jeden percentuálny bod vyšší alebo nižší ako sadzba uplatňovaná v predchádzajúcom roku. Z tohto dôvodu navrhuje Komisia s účinnosťou od 1. júla 2012 úpravu sadzby príspevku na 10,6 %. Je potrebné poznamenať, že rozhodnutie Rady (2011/866/EÚ) z 19. decembra 2011 o návrhu, ktorý predložila Komisia na nariadenie Rady, ktorým sa s účinnosťou od 1. júla 2011 upravujú odmeny a dôchodky úradníkov a ostatných zamestnancov Európskej únie, ako aj opravné koeficienty, ktoré sa vzťahujú na tieto odmeny a dôchodky, a tiež skutočnosť, že Rada neprijala návrh Komisie na nariadenie Rady, ktorým sa od 1. júla 2011 upravuje sadzba príspevku do systému dôchodkového zabezpečenia úradníkov a ostatných zamestnancov Európskej únie [KOM(2011) 825] sú predmetom konania pred Súdnym dvorom Európskej únie[1]. Ak by Súdny dvor potvrdil stanovisko Komisie, Rada bude musieť prijať potrebné opatrenia podľa článku 266 Zmluvy o fungovaní Európskej únie a upraviť sadzbu príspevku do dôchodkového systému. || Právny základ Služobný poriadok úradníkov Európskej únie a najmä jeho článok 83a a jeho príloha XII. || Zásada subsidiarity Návrh sa týka oblasti, ktorá patrí do výlučnej právomoci Európskej únie. Zásada subsidiarity sa teda neuplatňuje. || Zásada proporcionality Návrh je v súlade so zásadou proporcionality z týchto dôvodov: || v článku 83a služobného poriadku sa stanovuje nariadenie Rady. || Návrh nemá finančné dôsledky na výdavky. Vplyv na príjmy vyplýva priamo z uplatňovania metódy úpravy stanovenej v služobnom poriadku. || Výber nástrojov || Navrhovaný nástroj: nariadenie. || Iné nástroje by boli neprimerané z týchto dôvodov: – v článku 83a služobného poriadku sa stanovuje nariadenie Rady. 4. VPLYV NA ROZPOČET || Podrobné údaje o vplyve úpravy príspevku do systému dôchodkového zabezpečenia na príjmy sú uvedené vo finančnom výkaze v prílohe. 2012/0349 (NLE) Návrh NARIADENIE RADY, ktorým sa od 1. júla 2012 upravuje sadzba príspevku do systému dôchodkového zabezpečenia úradníkov a ostatných zamestnancov Európskej únie RADA EURÓPSKEJ ÚNIE, so zreteľom na Zmluvu o fungovaní Európskej únie, so zreteľom na Služobný poriadok úradníkov Európskej únie a na podmienky zamestnávania ostatných zamestnancov Európskej únie stanovené v nariadení (EHS, Euratom, ESUO) č. 259/68[2], a najmä na jeho článok 83a a prílohu XII k nemu, so zreteľom na návrh Európskej komisie, keďže: (1) V súlade s článkom 13 prílohy XII k služobnému poriadku predložil Eurostat správu o poistno-matematickom hodnotení systému dôchodkového zabezpečenia za rok 2012, ktorá aktualizuje parametre uvedené v tejto prílohe. Z tohto hodnotenia vyplýva, že sadzba príspevku potrebná na zabezpečenie poistno-matematickej rovnováhy systému dôchodkového zabezpečenia je 9,9 % základného platu. (2) Podľa článku 2 ods. 1 prílohy XII nemôže byť úpravou stanovený príspevok, ktorý je viac ako o jeden percentuálny bod vyšší alebo nižší ako sadzba uplatňovaná v predchádzajúcom roku (11,6 %). (3) Je teda potrebné upraviť sadzbu príspevku potrebnú na zabezpečenie poistno-matematickej rovnováhy systému dôchodkového zabezpečenia úradníkov a ostatných zamestnancov Európskej únie na 10,6 % základného platu, PRIJALA TOTO NARIADENIE: Článok 1 S účinnosťou od 1. júla 2012 je sadzba príspevku uvedená v článku 83 ods. 2 služobného poriadku stanovená na 10,6 %. Článok 2 Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie. Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli Za Radu predseda LEGISLATÍVNY FINANČNÝ VÝKAZ PRE NÁVRHY 1. NÁZOV NÁVRHU: Návrh nariadenia Rady, ktorým sa od 1. júla 2012 upravuje sadzba príspevku do systému dôchodkového zabezpečenia úradníkov a ostatných zamestnancov Európskej únie. 2. ROZPOČTOVÉ RIADKY: Kapitola a článok: 400 Zdaňovanie platov úradníkov a ostatných zamestnancov Suma zahrnutá do rozpočtu na príslušný rok (rozpočet 2012): 633,1 milióna EUR 404 Mimoriadny odvod (rozpočet 2012): 65,5 milióna EUR 410 Príspevky zamestnancov do systému dôchodkového zabezpečenia (rozpočet 2012): 477,0 milióna EUR 3. FINANČNÝ VPLYV ¨ Návrh nemá finančný vplyv ý Návrh nemá finančný vplyv na výdavky, ale má finančný vplyv na príjmy, a to s týmto účinkom: (v mil. EUR zaokrúhlené na 1 desatinné miesto) || || Rozpočtový riadok || Príjmy || Šesťmesačné obdobie začínajúce od 1. 7. 2012 || 2013 Článok 400 || Vplyv na vlastné zdroje || 4,3 || 8,6 Článok 404 || Vplyv na vlastné zdroje || 1,1 || Článok 410 || Vplyv na vlastné zdroje || – 20,6 || – 41,1 Stav po akcii || 2014 || 2015 || 2016 || 2017 || 2018 Článok 400 || 8,6 || 8,6 || 8,6 || 8,6 || 8,6 Článok 404 || || || || || Článok 410 || – 41,1 || – 41,1 || – 41,1 || – 41,1 || – 41,1 4. POZNÁMKY Metóda výpočtu: Príspevok do dôchodkového systému = nový príspevok – suma zahrnutá do rozpočtu na bežný rok Nový príspevok = suma zahrnutá do rozpočtu x nová sadzba/platná sadzba Účinok zvýšenia mimoriadneho odvodu = 5,5 % zníženie príspevku do dôchodkového systému. Osobitný odvod je platný do 31. decembra 2012, preto stĺpce týkajúce sa období rokov 2013 – 2018 sú prázdne. Účinok zvýšenia dane = 21 % zníženie príspevku do dôchodkového systému. [1] O ročnej úprave na rok 2011: Vec C-63/12 Komisia/Rada (žaloba o neplatnosť), vec C-196/12 Komisia/Rada (žaloba na nečinnosť); o úprave sadzby príspevku do dôchodkového systému na rok 2011: vec C-453/12 Komisia/Rada (žaloba na nečinnosť). [2] Ú. v. ES L 56, 4.3.1968, s. 1.